
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2011. gada 22. februāra noteikumos Nr. 140 "Latvijas augu šķirņu kataloga nolikums"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Lai paātrinātu šķirņu iekļaušanu Latvijas augu šķirņu katalogā, nepieciešams mainīt šķirņu saimniecisko īpašību novērtēšanas (turpmāk – SĪN) rezultātu izskatīšanas kārtību. Jāprecizē informācijas sniegšanas kārtība Eiropas Komisijai. Jāizdara tehniski grozījumi, lai precizētu augstskolas, t.i., Latvijas Biozinātņu un tehnoloģiju universitātes, nosaukumu. 
Izstrādes pamatojums
ES dokuments
Apraksts
Aizstāt atsauci uz spēkā neesošu regulu ar Komisijas 2021. gada 3. marta Īstenošanas regulu (ES) 2021/384 par lauksaimniecības augu un dārzeņu šķirņu nosaukumu piemērotību un ar ko atceļ Regulu (EK) Nr. 637/2009 (turpmāk – regula 2021/384).
1.2. Mērķis
Mērķa apraksts
Precizēt augstskolas nosaukumu un kārtību šķirņu iekļaušanai katalogā, norādīt atsauci uz spēkā esošu regulu 2021/384, precizēt informācijas sniegšanas kārtību Eiropas Komisijai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2011. gada 22. februāra noteikumos Nr. 140 "Latvijas augu šķirņu kataloga nolikums" (turpmāk – noteikumi Nr. 140) noteikta Latvijas augu šķirņu kataloga (turpmāk – katalogs) apstiprināšanas kārtība un kārtība, kādā šķirni iekļauj un uztur katalogā vai svītro no tā, kā arī ar kataloga veidošanu saistītās informācijas glabāšanas un publicēšanas kārtība.
Noteikumu  Nr. 140 4. punkta redakcija ir novecojusi, jo ar 2022. gada 1. septembri Latvijas Lauksaimniecības universitātei (turpmāk – LLU) ir mainīts nosaukums, to pārdēvējot par Latvijas Biozinātņu un tehnoloģiju universitāti (turpmāk – LBTU).
Noteikumos Nr. 140 noteikts, ka tad, ja iesniegumu iesniedz par šķirni, kuru cita valsts nav iekļāvusi Eiropas Savienības kopējos šķirņu katalogos vai kuras nosaukums nav izvērtēts atbilstoši augu šķirņu aizsardzības normatīvajiem aktiem, Valsts augu aizsardzības dienests (turpmāk – VAAD) divu nedēļu laikā pēc iesniedzēja priekšlikuma saņemšanas par šķirnes nosaukumu pārbauda pieteiktā šķirnes nosaukuma atbilstību prasībām, kas noteiktas Komisijas 2009. gada 22. jūlija Regulā Nr. 637/2009, ar ko nosaka īstenošanas noteikumus attiecībā uz lauksaimniecības augu sugu un dārzeņu sugu šķirņu nosaukumu piemērotību (turpmāk – regula Nr. 637/2009). Tā kā regula Nr. 637/2009 ir zaudējusi spēku un ir aizstāta ar regulu 2021/384, ko piemēro no 2022. gada 1. janvāra, noteikumos Nr. 140 ir jādod atsauces uz spēkā esošo regulu. 
Pašlaik SĪN rezultāti pirms šķirņu iekļaušanas katalogā tiek izskatīti vispirms konkrētās augu sugas ekspertu grupā un pēc tam Nacionālajā augu šķirņu padomē. Lai saīsinātu šķirņu izskatīšanas laiku un informāciju par katru šķirni neskatītu divas reizes, paredzēts turpmāk šķirnes skatīt tikai Nacionālajā augu šķirņu padomē.
Spēkā esošajos noteikumos Nr. 140 noteikts, ka VAAD lēmumu par šķirnes svītrošanu no kataloga var pieņemt, ja gada laikā nav samaksāta valsts nodeva par šķirnes uzturēšanu katalogā.
Līdz šim VAAD informāciju Eiropas komisijai un dalībvalstīm sūtīja tabulu veidā. Eiropas Komisija ir izstrādājusi jaunu Eiropas Savienības kopējā kataloga informācijas sistēmu, kurā ir ievietojama un pieejama informācija par visām dalībvalstu lauksaimniecības augu sugu, dārzeņu sugu un augļu koku un ogulāju sugu jaunajām šķirnēm, kas iekļautas dalībvalstu katalogos un Eiropas Savienības kopējā kataloga informācijas sistēmā.
Problēmas un risinājumi
Problēmas apraksts
Noteikumu Nr. 140 4. punktā ir noteikts, ka situācijā, kad šķirnei ir nepieciešama šķirnes saimniecisko īpašību novērtēšana, VAAD iesniegumā minēto informāciju par iesniedzēju, augu sugu un šķirni triju darbdienu laikā pēc iesnieguma saņemšanas elektroniski nosūta LLU.
LLU Padome 2022. gada 30. augustā pieņēma lēmumu Nr. 6 par LLU Satversmes grozījumu projekta apstiprināšanu un iesniegšanu LLU Konventam apstiprināšanai. Minētajā projektā paredzēts, ka LLU tiek mainīts nosaukums, ar 2022. gada 1. septembri to dēvējot par LBTU. LLU Konvents 2022. gada 31. augustā pieņēma lēmumu Nr. 11-5, tajā nosakot, ka LLU nosaukums tiek mainīts un augstskolu no 2022. gada 1. septembra dēvēs par LBTU. Ievērojot iepriekšminēto, jāizdara tehniski grozījumi, kas paredz aizstāt LLU nosaukumu ar tās jauno nosaukumu LBTU. 
Risinājuma apraksts
Noteikumu projekta 1.1. apakšpunktā norādīts pašreizējais augstskolas nosaukums LBTU.
Problēmas apraksts
Ir stājusies spēkā jauna regula 2021/384, kas aizstāj regulu Nr. 637/2009. Lai ieviestu regulas prasības, jāizdara atsauces uz regulu 2021/384.
Risinājuma apraksts
Visā noteikumu Nr. 140 tekstā (noteikumu projekta 1.2., 1.3., 1.4., 1.5., 1.6. un 1.7. apakšpunktā), ieviešot regulas prasības, regula Nr. 637/2009 aizstāta ar regulu 2021/384. 
Problēmas apraksts
Patlaban SĪN rezultāti pirms šķirņu iekļaušanas katalogā tiek izskatīti vispirms konkrētās sugas ekspertu grupā un pēc tam Nacionālajā augu šķirņu padomē. Lai saīsinātu šķirņu izskatīšanas laiku un informāciju par katru šķirni neskatītu divas reizes, turpmāk šķirnes tiks skatītas tikai Nacionālajā augu šķirņu padomē. Līdz šim ekspertu grupās un Nacionālajā augu šķirņu padomē tika skatītas tikai tās šķirnes, par kurām bija saņemti pozitīvi šķirnes atšķirīguma, viendabīguma un stabilitātes pārbaudes (turpmāk – AVS) rezultāti, tāpēc netika izskatīti SĪN rezultāti tām šķirnēm, par kurām nebija saņemti pozitīvi AVS rezultāti. Tas aizkavēja šo šķirņu iekļaušanu katalogā, jo SĪN rezultāti tika skatīti tikai pēc AVS rezultātu saņemšanas.
Risinājuma apraksts
Precizēta kārtība, kas paredz, ka šķirņu SĪN rezultātus skata tikai Nacionālajā augu šķirņu padomē (noteikumu projekta 1.8. līdz 1.14. apakšpunkts) un šķirnēm, kurām ir pabeigta šķirnes pārbaude, bet par kurām vēl nav saņemti rezultāti. Tādējādi, saņemot šķirnes pārbaudes rezultātus, netiks rīkota vēl viena Nacionālās augu šķirņu padomes sanāksme, kas  prasa zināmu laiku, bet šķirni uzreiz varēs iekļaut katalogā.
Nacionālajā augu šķirņu padomē vērtē tikai šķirņu saimniecisko īpašību novērtēšanas rezultātus. Vērtēšanas brīdī šķirnei jau ir piešķirts šķirnes nosaukums un jau ir veikta šķirnes pārbaude, tikai iespējams, ka daļai šķirņu būs atsūtīti šķirnes pārbaudes rezultāti, bet daļai vēl ne, taču Nacionālajā augu šķirņu padomē tiks skatītas visas šķirnes. Tādējādi ir svarīgi noteikt 10 darbdienu termiņu, jo tām šķirnēm, par kurām to vērtēšanas brīdī Nacionālajai augu šķirņu padomei vēl nebūs atsūtīti rezultāti, var paiet vēl ilgāks laiks līdz rezultātu atsūtīšanai.
Vienlaikus precizēti datumi (noteikumu projekta 1.9. apakšpunkts), kad VAAD nosūta informāciju Nacionālajai augu šķirņu padomei.
Tā kā ir nepieciešams laiks, lai nodrošinātu Nacionālās augu šķirņu padomes darbības izmaiņas, paredzams, ka grozījumi noteikumu Nr. 140 V nodaļā stāsies spēkā ar 2024. gada 1. jūliju (noteikumu projekta  2. punkts). 
Problēmas apraksts
Noteikumu Nr.140 34.3. apakšpunkts paredz: lai šķirni uzturētu katalogā, iesniedzējs katru gadu līdz 31. janvārim rakstiski vai elektroniski paziņo VAAD valsts nodevas samaksas datumu par šķirnes uzturēšanu katalogā kārtējā gadā. Noteikumu Nr. 140 43.4. apakšpunktā noteikts, ka VAAD lēmumu par šķirnes svītrošanu no kataloga var pieņemt, ja saskaņā ar šo noteikumu 34.3. apakšpunktu gada laikā nav samaksāta valsts nodeva par šķirnes uzturēšanu katalogā.
Lai tiesību norma tās lietotājiem būtu pilnībā skaidra un nepārprotama, tā formulēta precīzāk, nosakot, ka šādu lēmumu par svītrošanu var pieņemt, ja nav samaksāta valsts nodeva par šķirnes uzturēšanu katalogā kārtējā gadā.
Risinājuma apraksts
Noteikumu projekta 1.15. apakšpunktā skaidrāk formulēta tiesību norma, lai būtu saprotams, ka par nesamaksātu valsts nodevu par šķirnes uzturēšanu katalogā kārtējā gadā VAAD var pieņemt lēmumu par šķirnes svītrošanu no kataloga.
Problēmas apraksts
Eiropas Komisija ir izstrādājusi jaunu Eiropas Savienības kopējā kataloga informācijas sistēmu, kurā ir ievietojama un pieejama informācija par visām dalībvalstu lauksaimniecības augu sugu, dārzeņu sugu un augļu koku un ogulāju sugu jaunajām šķirnēm, kas iekļautas dalībvalstu katalogos un Eiropas Savienības kopējā kataloga informācijas sistēmā. Līdz šim VAAD informāciju Eiropas komisijai un dalībvalstīm sūtīja tabulu veidā. 
Risinājuma apraksts
Tā kā jaunā Eiropas Savienības kopējā kataloga informācijas sistēma darbojas tiešsaistē, ir jāprecizē tiesību norma, kā VAAD sniedz informāciju par šķirnēm. Turklāt, tā kā informācija Eiropas Savienības kopējā kataloga informācijas sistēmā tiek ievadīta tiešsaistē un ir redzama ikvienam interesentam, informāciju nav nepieciešams vēl atsevišķi sūtīt dalībvalstīm (noteikumu projekta 1.16., 1.17. un 1.18. apakšpunkts).
Problēmas apraksts
Šķirņu saimniecisko īpašību novērtēšanas rezultātus konkrētos termiņos dienestam iesniedz LBTU saskaņā ar Ministru kabineta 2012. gada 24. jūlija noteikumiem Nr. 518 "Augu šķirnes saimniecisko īpašību novērtēšanas noteikumi". Ar grozījumiem (23-TA-1012) iepriekšminētajos noteikumos ir precizēti termiņi, kādos LBTU iesniedz rezultātus dienestā, tāpēc jāprecizē arī noteikumu Nr. 140 23. punktā noteiktie termiņi, kādos dienests šo informāciju nosūta Nacionālās augu šķirņu padomes augu šķirņu ekspertu grupām.
Risinājuma apraksts
Noteikumu Nr.140 55. punktā paredzēts noteikt, ka noteikumu Nr. 140 23. punktā minēto informāciju dienests 2023. gadā apkopo un nosūta Nacionālās augu šķirņu padomes augu šķirņu ekspertu grupām līdz 20. novembrim vai, ja pastāv pamatoti apstākļi, ne vēlāk kā līdz 1. decembrim (noteikumu projekta 1.19. apakšpunkts).
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Selekcionāri, selekcionāra tiesību īpašnieki, kas ieguvuši selekcionāra tiesības, šķirnes uzturētāji, selekcionāra, selekcionāra tiesību īpašnieka vai šķirnes uzturētāja pilnvarotie pārstāvji
Ietekmes apraksts
Noteikumu projektā ietvertie grozījumi paātrinās šķirņu iekļaušanu Latvijas augu šķirņu katalogā, un tas dos iespēju iesaistītajām pusēm agrāk uzsākt konkrēto šķirņu sēklu apriti.
Juridiskās personas
Selekcionāri, selekcionāra tiesību īpašnieki, kas ieguvuši selekcionāra tiesības, šķirnes uzturētāji, selekcionāra, selekcionāra tiesību īpašnieka vai šķirnes uzturētāja pilnvarotie pārstāvji.
Ietekmes apraksts
Noteikumu projektā ietvertie grozījumi paātrinās šķirņu iekļaušanu Latvijas augu šķirņu katalogā, un tas dos iespēju iesaistītajām pusēm agrāk uzsākt konkrēto šķirņu sēklu apriti.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32021R0384
ES tiesību akta datums, izdevējinstitūcija, numurs, veids un nosaukums
Komisijas 2021. gada 3. marta Īstenošanas regula (ES) 2021/384 par lauksaimniecības augu un dārzeņu šķirņu nosaukumu piemērotību un ar ko atceļ Regulu (EK) Nr. 637/2009
Apraksts
Regula 2021/384 noteic sīki izstrādātus noteikumus par to, kā Regulas (EK) Nr. 2100/94 63. panta kritēriji piemērojami attiecībā uz lauksaimniecības augu un dārzeņu šķirņu nosaukumu piemērotību.  
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2021. gada 3. marta Īstenošanas regula (ES) 2021/384 par lauksaimniecības augu un dārzeņu šķirņu nosaukumu piemērotību un ar ko atceļ Regulu (EK) Nr. 637/2009

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 1.–9. pants un pielikums
	Noteikumu projekta 1.2., 1.3., 1.4., 1.5., 1.6. un 1.7. apakšpunkts
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Projekts šo jomu neskar.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra instrukcijas Nr. 1 "Kārtība, kādā valsts pārvaldes iestādes sniedz informāciju par tehnisko noteikumu projektu" 1. un 2. punktam.

	Cita informācija
	Nav.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts augu aizsardzības dienests, Zemkopības ministrija
Nevalstiskās organizācijas
Biedrība "Lauksaimniecības organizāciju sadarbības padome", Biedrība Zemnieku saeima, Latvijas Sēklaudzētāju asociācija
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/legal_acts/b1af960c-09db-4a99-8f35-24245742790c
6.3. Sabiedrības līdzdalības rezultāti
Par sabiedrības līdzdalībai nodoto projektu priekšlikumi vai iebildumi nav saņemti. Projekts 2023. gada 20. aprīlī nosūtīts pa e-pastu izvērtēšanai biedrībai "Lauksaimnieku organizāciju sadarbības padome", biedrībai "Zemnieku saeima" un biedrībai "Latvijas Sēklaudzētāju asociācija". Priekšlikumi vai iebildumi nav saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts augu aizsardzības dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

